করুণাময় গোস্বামী দীর্ঘদিন নারায়ণগঞ্জ তোলারাম কলেজে অধ্যাপনা করেছেন। এই সময় তিনি নারায়ণগঞ্জের সংস্কৃতি অঙ্গনের এক শীর্ষ ব্যক্তি হয়ে উঠেছিলেন। তাঁরই উদ্যোগে ও প্রেরণায় নবীন প্রগতিশীল এক গোষ্ঠীও গড়ে উঠেছিল। অনেক নবীন লেখকের তিনি উৎসাহদাতা ছিলেন। এমনকি নারায়ণগঞ্জে প্রগতিশীল সাংস্কৃতিক কর্মকা-কে তিনি কখনো প্রচ্ছন্নে, কখনো প্রকাশ্যে সহায়তা করেছেন। সুধীজন পাঠাগারকে কীভাবে সমৃদ্ধ করা যায়, তা নিয়ে সে-সময় তিনি বিসত্মৃত ভেবেছেন। তাঁরই প্রণোদনায় সুধীজন পাঠাগার হয়ে ওঠে দেশের অন্যতম শ্রেষ্ঠ পাঠাগার। এই পাঠাগারে যে ঈর্ষণীয় গ্রন্থসম্ভার রয়েছে, এর অধিকাংশ তাঁরই প্রেরণায় সংগৃহীত। এই গ্রন্থাগারে বহু বিরল গ্রন্থ রয়েছে। এই সময় তাঁর সাহিত্যচর্চা ও সাধনা এক ধরনের নিভৃতির মধ্যে বহুপ্রসূ হয়ে উঠেছিল। সত্তরের দশক থেকে আমার সঙ্গে লেখালেখির সূত্রে তাঁর সখ্য গড়ে উঠেছিল। এই সময় শুধু সংগীত বা নজরুল গবেষণা নয়, সাহিত্য নিয়েও তাঁর বহু ভাবনার যে-প্রকাশ তা আমাদের প্রবন্ধসাহিত্যকে নবমাত্রায় দীপিত করেছে। একটি সংবাদপত্রের সাময়িকীর সম্পাদনাকালে করুণাময় গোস্বামী সম্পর্কে এ-কথা গভীরভাবে উপলব্ধি করেছি।